b'\n_START_ARTICLE_\nEdmundas Kibirk\xc5\xa1tis\n_START_PARAGRAPH_\nEdmundas Kibirk\xc5\xa1tis (g. 1947 m. sausio 2 d. Gr\xc5\xabte, Var\xc4\x97nos vals\xc4\x8dius) \xe2\x80\x93 Lietuvos in\xc5\xbeinierius mechanikas, habilituotas technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1970 m. baig\xc4\x97 Kauno politechnikos institut\xc4\x85. 1993 m. habilituotas technologijos moksl\xc5\xb3 daktaras._NEWLINE_1971\xe2\x80\x931981 m. dirbo Kauno politechnikos instituto mokslinio tyrimo sektoriaus \xe2\x80\x9eVibrotechnika\xe2\x80\x9c laboratorijoje, nuo 1981 m. Kauno politechnikos instituto (nuo 1990 m. Kauno technologijos universitetas) d\xc4\x97stytojas, nuo 1985 m. Keitikli\xc5\xb3 mechanikos laboratorijos vadovas, 1994\xe2\x80\x931995 m. dar ir Taikomosios mechanikos katedros, 1998\xe2\x80\x932000 m. Poligrafijos ir in\xc5\xbeinerijos katedros, nuo 2000 m. Grafini\xc5\xb3 komunikacij\xc5\xb3 in\xc5\xbeinerijos katedros ved\xc4\x97jas, nuo 1994 m. profesorius.\n_START_SECTION_\nVeikla\n_START_PARAGRAPH_\nTyrim\xc5\xb3 sritis \xe2\x80\x93 pneumatini\xc5\xb3 mechanini\xc5\xb3 sistem\xc5\xb3 dinamika, pavaros su ne\xc4\xafprastomis (aktyviosiomis) savyb\xc4\x97mis, tikslieji spausdinimo b\xc5\xabdai. Su kitais suprojektavo ir \xc4\xafdieg\xc4\x97 \xc4\xaf gamyb\xc4\x85 kelet\xc4\x85 automatizuot\xc5\xb3 diagnostikos ir matavimo sistem\xc5\xb3, suk\xc5\xabr\xc4\x97 matavimo prietais\xc5\xb3, naudojam\xc5\xb3 Lietuvos pramon\xc4\x97s \xc4\xafmon\xc4\x97se. 32 i\xc5\xa1radim\xc5\xb3 autorius, tarp j\xc5\xb3 1 patentuotas Rusijoje.'